《病起二首》
唐代·齐己

一卧四十日，起来秋气深。已甘长逝魄，还见旧交心。

撑拄筇犹重，枝梧力未任。终将此形陋，归死故丘林。

秋风已伤骨，更带竹声吹。抱疾关门久，扶羸傍砌时。

无生即不可，有死必相随。除却归真觉，何由拟免之。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。